***Den of Thieves*** er en amerikansk actionfilm fra 2018, regissert av Christian Gudegast. Han var også med på å skrive manus, som handler om en gruppe bank-ranere som planlegger å rane Federal Reserve sin avdeling i Los Angeles. Hovedrollene spilles av blant andre Gerard Butler, Pablo Schreiber, Dawn Olivieri og Max Holloway.

Handling
--------

I Los Angeles kaprer noen ranere, ledet av Ray Merrimen, en pansret lastebil. Den påfølgende skuddvekslingen med politiet etterlater flere døde, inkludert en av Merrimens medlemmer. Men kaprerne kommer seg unna med den tomme lastebilen. Detektiv Nick O'Brien fra Los Angeles County Sheriff’s Department og teamet hans etterforsker tyveriet. Merrimen blir snart hans viktigste mistenkte. Nicks team kidnapper Donnie Wilson, en bartender som tilstår å ha opptrådt som tyvenes ubevæpnede flukt-sjåfør. Men han nekter for å vite noe som helst om tyvens fremtidsplaner, og han blir snart løslatt.[]

Merrimen og hans mannskap forbereder seg på å rane den tungt bevoktede Federal Reserve sin avdeling i Los Angeles, hvor cirka 30 millioner dollar i gamle sedler blir fjernet fra sirkulasjon hver eneste dag. De planlegger å stjele alle disse pengene før de skal makuleres. Nicks team følger etter Donnie, som blir ansatt som sjåfør for en kinesisk restaurant. Men en konfrontasjon med Nick får Merrimens mannskap til å mistenke at Donnie kan være en informant for politiet. Han innrømmer han at han ble avhørt av Nick, og til hans overraskelse beordrer Merrimen ham å fortelle Nick når ranet skal finne sted. Donnie informerer Nick, men nekter for å vite målet for deres neste ran. Nick har samtidig et forhold med Merrimens kjæreste, som – etter Merrimens instruksjoner – avslører at mannskapet planlegger å rane en bank i Pico Rivera.[]

På dagen for ranet tar Merrimens mannskap seg inn i en bank i Pico Rivera, hvor de tar gisler, krever løsepenger og tilgang til et helikopter. Når FBI prøver å forhandle med dem, ser det ut til at ranerne henretter et gissel. Tyvene får tilgang til hvelvet i banken, og detonerer eksplosiver der inne. Men Nick innser at dette ikke er ranernes vanlige Modus operandi. Utålmodig stormer han selv inn i banken, hvor han oppdager at alle gislene fremdeles er i live, bundet fast og med hette over hodene deres. Men ranerne har brukt eksplosivene til å sprenge seg inn i kloakken, og de har stukket av.[]

Merrimen og hans nestkommanderende Enson infiltrerer Federal Reserve, og bruker den stjålne pansrede lastebilen for å utgi seg for å være sikkerhetsvakter. Donnie, gjemt inne i en vogn full av kontanter, blir trillet inn i et telle-rom. Donnie utløser en elektromagnetisk puls for å deaktivere rommets overvåkningskameraer. Deretter får de tak i masse penger som ligger der inne, før de stikker av. Men Nicks team arresterer Donnie, og banker ham opp til å avsløre Merrimens fluktrute. Men i stedet for pengene finnes bare poser med strimlet papir i Merrimens kjøretøy. FBI informerer Nick om at all pengene som burde ligge i Federal Reserve, fremdeles befinner seg der. Men Donnie har tilsynelatende stukket av. Men det skal snart vise seg at ingenting er som det kan se ut som.[]

Skuespillere
------------

* Gerard Butler som detektiv Nick O'Brien
* Pablo Schreiber som Ray Merrimen. Leder for en gjeng kriminelle
* O'Shea Jackson Jr. som Donnie Wilson. En bartender, og en av ranerne
* Curtis Jackson som Enson Levoux. En raner
* Meadow Williams som Holly
* Maurice Compte som detektiv Benny "Borracho" Magalon, fra politiet i Los Angeles
* Brian Van Holt som detektiv Murph Connors
* Evan Jones som Bosco Ostroman. En av ranerne
* Mo McRae som detektiv Gus Henderson
* Kaiwi Lyman-Mersereau som detektiv Tony Z Zapata
* Dawn Olivieri som Debbie O'Brien. Nick O'Briens kone
* Eric Braeden som Ziggy Zerhusen
* Lewis Tan som en sikkerhetsvakt
* Cooper Andrews som Mack. Han hjelper ranerne med å forsyne dem med informasjon
* Jermaine Rivers som Jackson, en sikkerhetsvakt
* Max Holloway som Bas. En av ranerne, og en venn av Donnie
* Jay Dobyns som Rolph Wolfgang. Ansatt ved United States Federal Reserve
* Alix Lapri som Maloa
* Matthew Cornwell som Joseph, en bank-manager
* Nick Loeb som Rudd

Referanser
----------

1. ↑   nmhh.hu[Hentet fra Wikidata]

Eksterne lenker
---------------

* (en) *Den of Thieves* på Internet Movie Database Rediger på Wikidata

* (da) *Den of Thieves* i Danmark Nationale Filminstitut Rediger på Wikidata

* (fr) *Den of Thieves* på Allociné Rediger på Wikidata

* (nl) *Den of Thieves* på MovieMeter Rediger på Wikidata

* (en) *Den of Thieves* på Turner Classic Movies Rediger på Wikidata

* (en) *Den of Thieves* på Rotten Tomatoes Rediger på Wikidata

* (en) *Den of Thieves* på Metacritic Rediger på Wikidata

* (en) *Den of Thieves* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | BBC Things **·** MusicBrainz
 |